CELEX: C2007/183/29
Language: mt
Date: 2007-08-04 00:00:00
Title: Kawża C-237/07: Talba għal deċiżjoni preliminari mressqa mill-Bundesverwaltungsgericht (il-Ġermanja) fl- 14 ta' Mejju 2007 — Dieter Janacek vs Freistaat Bayern

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/18
            
         Talba għal deċiżjoni preliminari mressqa mill-Bundesverwaltungsgericht (il-Ġermanja) fl-14 ta' Mejju 2007 — Dieter Janacek vs Freistaat Bayern
   (Kawża C-237/07)
   (2007/C 183/29)
   Lingwa tal-kawża: Il-Ġermaniż
   Qorti tar-rinviju
   Bundesverwaltungsgericht
   Partijiet fil-kawża prinċipali
   
      Rikorrent: Dieter Janacek
   
      Konvenuta: Freistaat Bayern
   Domandi preliminari
   
               1)
            
            
               L-Artikolu 7(3) tad-Direttiva tal-Kunsill 96/62/KE tas-27 ta' Settembru 1996, dwar l-istima u l-immaniġġar tal-kwalità ta' l-arja ċirkostanti (1), għandu jiġi interpretat fis-sens li lil terza persuna, li sostniet ħsara għal saħħitha, jingħata dritt suġġettiv għat-tfassil ta' pjan għall-azzjoni anki meta, indipendentement mill-pjan għall-azzjoni, din il-persuna hija fil-pożizzjoni li tinvoka d-dritt tagħha għall-ħarsien minn effetti ta' ħsara għas-saħħa minħabba li jintlaħaq il-valur limitu ta' emissjoni stabbilit għall-partiċelli rqaq ta' trab PM10, billi tagħmel rikors sabiex tikseb l-intervent ta' awtorità kompetenti?
            
         
               2)
            
            
               Fil-każ li l-ewwel domanda tingħata risposta fil-pożittiv: terza persuna, li hija esposta għal effetti ta' ħsara għas-saħħa prodotti minn partiċelli rqaq ta' trab PM10, għandha dritt għat-tfassil ta' pjan għall-azzjoni li jistipula l-miżuri li għandhom jittieħdu fuq medda qasira, sabiex jiżguraw osservanza stretta tal-valur limitu ta' emmissjoni stabbilit għall-partiċelli rqaq ta' trab PM10?
            
         
               3)
            
            
               Fil-każ li t-tieni domanda tingħata risposta fin-negattiv, f'liema miżura, permezz tal-miżuri stabbiliti fil-pjan għall-azzjoni, għandu jitnaqqas ir-riskju li jintlaħaq il-valur limitu u għandu jiġi limitat t-tul tiegħu? Il-pjan għall-azzjoni jista', permezz ta' programm gradwali, ikun limitat għal miżuri li, minkejja li ma jiggarantixxux ir-rispett tal-valur limitu, jikkontribwixxu madankollu għat-titjib fuq medda qasira fil-kwalità ta' l-arja?
            
         
      (1)  ĠU L 296, p. 55.